CELEX: 32020D2059
Language: lt
Date: 1607299200000
Title: Tarybos sprendimas (ES) 2020/2059 2020 m. gruodžio 7 d. dėl pozicijos, kurios Europos Sąjungos vardu turi būti laikomasi Prekybos komitete, įsteigtame Europos bendrijos ir Ramiojo vandenyno valstybių laikinuoju partnerystės susitarimu, dėl tam tikrų II protokolo „Dėl sąvokos „produktų kilmė“ apibrėžties ir administracinio bendradarbiavimo būdų“ nuostatų pakeitimo

2020 12 15   
               
               
                  LT
               
               
                  Europos Sąjungos oficialusis leidinys
               
               
                  L 424/21
               
            
         TARYBOS SPRENDIMAS (ES) 2020/2059
         2020 m. gruodžio 7 d.
         dėl pozicijos, kurios Europos Sąjungos vardu turi būti laikomasi Prekybos komitete, įsteigtame Europos bendrijos ir Ramiojo vandenyno valstybių laikinuoju partnerystės susitarimu, dėl tam tikrų II protokolo „Dėl sąvokos „produktų kilmė“ apibrėžties ir administracinio bendradarbiavimo būdų“ nuostatų pakeitimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2009 m. liepos 30 d. pasirašytu Europos bendrijos ir Ramiojo vandenyno valstybių laikinuoju partnerystės susitarimu (1) (toliau – Susitarimas) nustatytas ekonominės partnerystės susitarimo pagrindas. Atitinkamai nuo 2009 m. gruodžio 20 d. ir 2014 m. liepos 28 d. Susitarimą laikinai taiko Papua Naujosios Gvinėjos Nepriklausomoji Valstybė ir Fidžio Respublika. Prie Susitarimo prisijungusios Samoa Nepriklausomoji Valstybė ir Saliamono Salos Susitarimą taip pat laikinai taiko atitinkamai nuo 2018 m. gruodžio 31 d. ir 2020 m. gegužės 17 d.;
                  
               
                     (2)
                  
                  
                     pagal Susitarimo 68 straipsnį ir II protokolo „Dėl sąvokos „produktų kilmė“ apibrėžties ir administracinio bendradarbiavimo būdų“ (toliau – II protokolas) 41 straipsnį Susitarimu įsteigtas prekybos komitetas (toliau – ES ir Ramiojo vandenyno valstybių prekybos komitetas) gali nuspręsti iš dalies pakeisti II protokolo nuostatas;
                  
               
                     (3)
                  
                  
                     ES ir Ramiojo vandenyno valstybių komitetas savo aštuntajame posėdyje turi priimti sprendimą, kuriuo iš dalies keičiamos tam tikros II protokolo nuostatos;
                  
               
                     (4)
                  
                  
                     tikslinga nustatyti poziciją, kurios Sąjungos vardu turi būti laikomasi ES ir Ramiojo vandenyno valstybių prekybos komitete, nes numatomas sprendimas bus privalomas Sąjungai;
                  
               
                     (5)
                  
                  
                     būtina iš dalies pakeisti tam tikras II protokolo nuostatas, kad būtų atsižvelgta į naujus su kilmės taisyklėmis susijusius pokyčius, siekiant, kad tos taisyklės būtų lankstesnės ir paprastesnės ir padėtų ekonominės veiklos vykdytojams palankesnėmis sąlygomis vykdyti prekybos veiklą ir optimaliai pasinaudoti lengvatiniu režimu;
                  
               
                     (6)
                  
                  
                     būtina iš dalies pakeisti į II protokolo II priedą įtrauktų produktų pozicijas ir aprašymus reikia iš dalies pakeisti, kad jie būtų suderinti su Pasaulio muitinių organizacijos padarytais naujausiais 2012 ir 2017 m. Suderintos sistemos (SS) nomenklatūros pakeitimais, o produktų aprašymai ir SS klasifikacija derėtų;
                  
               
                     (7)
                  
                  
                     Sutartis dėl Kroatijos Respublikos stojimo į Europos Sąjungą pasirašyta 2011 m. gruodžio 9 d. ir įsigaliojo 2013 m. liepos 1 d. Susitarimas taikomas teritorijoms, kuriose taikoma Sutartis dėl Europos Sąjungos veikimo, toje Sutartyje nustatytomis sąlygomis ir Susitarimą pasirašiusių Ramiojo vandenyno valstybių teritorijoms. Todėl II protokolo IV priedas turėtų būti iš dalies pakeistas, kad į jį būtų įtrauktas sąskaitos faktūros deklaracijos tekstas kroatų kalba;
                  
               
                     (8)
                  
                  
                     II protokolo VIII priede pateikiamas Sąjungos užjūrio šalių ir teritorijų sąrašas. Taikant II protokolą užjūrio šalimis ir teritorijomis laikomos Europos bendrijos steigimo sutarties ketvirtojoje dalyje nurodytos šalys ir teritorijos. II protokolo VIII priedo sąrašą reikėtų atnaujinti atsižvelgiant į neseniai pakitusį kai kurių užjūrio šalių ir teritorijų statusą;
                  
               
                     (9)
                  
                  
                     Samoa Nepriklausomoji Valstybė ir Saliamono Salos prisijungė prie Susitarimo, todėl šios dvi valstybės turėtų būti išbrauktos iš II protokolo X priede nustatyto „kitos AKR valstybės“ sąrašo,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi aštuntajame ES ir Ramiojo vandenyno valstybių prekybos komiteto posėdyje, grindžiama prie šio sprendimo pridėtu ES ir Ramiojo vandenyno valstybių prekybos komiteto sprendimo projektu (2).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. gruodžio 7 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 272, 2009 10 16, p. 2.
         
            (2)  Žr. dokumentą ST 10899/20 (http://register.consilium.europa.eu).